Københavnsk inkassofirma markedsfører sig som Danmarks bedste på Trustpilot - men har forbudt kunderne at udtale sig kritisk om dem

SENESTE: Sagen er nu afgjort - Jens Højgaard tabte sagen

TIP OS: Kender du mere til sagen eller lignende forhold? Send os en mail eller sms/mms til 1224 (alm. takst)

Det skaber tillid at have mange glade anmeldelser på Trustpilot. Og hvis man har topkarakter, kan man også få nye kunder.

Det udnytter et københavnsk inkassofirma, HornskovVindberg, særdeles offensivt. På firmaets hjemmeside roser man sig selv for at være 'Danmarks bedste inkassobureau på Trustpilot - 3 år i træk'.

Men der er et problem. Danmarks 'bedste inkassobureau' har stavnsbundet kunderne med nogle ganske usædvanlige betingelser. De forbyder kunderne for altid at udtale sig kritisk om HornskovVindberg på fx Trustpilot - og gør de det, koster det en bod på 5000 kroner hver eneste dag, at kritikken ligger offentligt fremme.

Kravet gælder også, selv når kritikken er berettiget og kan dokumenteres.

Du kan herunder se et uddrag af betingelserne, der begrænser kundernes ret til at udtale sig kritisk om HornskovVindberg:

Stævnet for kritik på Trustpilot

Den betingelse rammer nu en af firmaets tidligere kunder hårdt.

Jens Højgaard fra firmaet Din Hvidevare Reparatør ApS lever af at reparere hvidevarer, men da han blev utilfreds med servicen i inkassofirmaet, skrev han to negative anmeldelser på Trustpilot:

- Og så sendte de mig en stævning, hvor de forlanger 10.000 kroner.

Her et uddrag fra stævningen mod Jens Højgaard.

Anmeldelserne er i dag fjernet fra Trustpilot, men firmaet fastholder sit krav. Ifølge dem har Jens Højgaard 'truet med', at hvis han ikke fik ophævet sit abonnement hos inkassofirmaet, ville han skrive de dårlige anmeldelser:

- De siger, at jeg truede dem. Det kan jeg ikke se, at jeg har gjort, siger Jens Højgaard til Ekstra Bladet.

- Jeg lagde derimod advarslerne ud på Trustpilot for at advare andre mod HornskovVindberg. Og jeg regnede naturligvis ikke med, at så sendte de mig nok en kreditnota som tak, når jeg først havde anmeldt dem sådan.

SENESTE: Sagen er nu afgjort - Jens Højgaard tabte sagen

Trustpilot er central i markedsføringen af det københavnske inkassofirma på firmaets hjemmeside.

TIP OS: Kender du mere til sagen eller lignende forhold? Send os en mail eller sms/mms til 1224 (alm. takst)

- Hvorfor er du utilfreds med inkassofirmaet?

- Jeg føler mig ført bag lyset, da jeg blev kunde hos dem. På Trustpilot lå der jo lutter gode anmeldelser. Og så tænkte jeg, at det måtte være et seriøst firma. Der var jo ikke rigtig nogen, som brokkede sig, siger Jens Højgaard til Ekstra Bladet.

- Hvordan oplevede du sælgeren, som ringede uopfordret til dig?

- Han var meget ihærdig. Han talte ikke om andet, end at firmaet var nummer 1 på Trustpilot. Han sendte mig også links til det.

Se også: Falske anmeldelser florerede på Trustpilot

- Så du er ikke i tvivl om, at Trustpilot er en del af deres markedsføring?

- Nej. Det kan man jo se i dag på deres hjemmeside.

- Hvad tænker du om betingelserne, og at de forfølger kunder som dig, hvis man skriver noget ufordelagtigt?

- Man skal holde sig væk fra HornskovVindberg. Det er en meget useriøs virksomhed. For når man først har betalt deres abonnement, så sker der ikke mere.

- Det går væsentligt hurtigere at lave arbejdet med inkasso selv end at bruge dem, mener Jens Højgaard.

Se også: Unge Gamere til Trustpilot: Vi er ikke en datingside

Det er formuleringen her fra en af flere mails fra Jens Højgaard, som inkassofirmaet opfatter som truende. Jens Højgaard afviser i dag kritikken og mener, at han på dette tidspunkt var i sin gode ret til at være rasende over den behandling, han fik hos HornskovVindberg. Og at andre kunder skulle advares via Trustpilot, selv hvis den - efter hans opfattelse - uberettigede regning blev trukket tilbage.

Artiklen fortsætter under interviewet med HornskovVindberg...

Inkassofirma før sagen: Vi vil ikke trues af kunderne Hos inkassofirmaet HornskovVindberg har medejer Christian Hornskov svært ved at forstå kritikken af betingelserne, der begrænser utilfredse kunders mulighed for at kritisere firmaet: - Hvis to virksomheder er uenige om en kontrakt, så løser man den tvist i retten. Det er definitionen på en retsstat. Ikke på et offentligt forum, og slet, slet ikke ved brug af trusler, som sket her, forklarer Christian Hornskov til Ekstra Bladet. I den konkrete sag mener han, at kunden Jens Højgaard har forsøgt at slippe gratis ud af sit abonnement ved at true med en dårlig anmeldelse på Trustpilot: - Problemet her er ikke, om Din Hvidevare Reparatør ApS er blevet snydt, og blot ønsker at advare andre om den samme form for snyd. - Din Hvidevare Reparatør ApS forsøger at bruge truslen om dårlige anmeldelser til at tvinge os til at ophæve en ellers bindende kontrakt, fordi de regner med, at de dårlige anmeldelser vil gøre mere skade på os, end det økonomiske tab ved at opgive kontrakten vil. - Det er ud fra samme ræsonnement at de har kontaktet jer med historien, mener Christian Hornskov. - Hvorfor satte I den her betingelse ind i august i år (2016, red.)? - Primært fordi vi var trætte af, at kunder brugte trusler om dårlige anmeldelser som en reel taktik for at slippe for at betale deres regning. - Og det er jo ikke bare er et forbud mod dårlige anmeldelser på Trustpilot, eller et forbud der kun påvirker den ene part. Det er en gensidig aftale om, at hvis vi er uenige om noget, så løser vi det enten via dialog eller via retten. Ikke på offentlige fora og ikke ved brug af trusler om dårlig omtale. - Betingelsen begrænser i lige så høj grad vores mulighed for at skrive negative ting om en kunde, der løber fra regningen. - Men hvordan kan man stole på anmeldelserne af jeres firma, når man som kunde ikke må anmelde jer negativt? - For det første er der jo rigtig mange positive anmeldelser, og de kunder har jo tydeligvis været glade. Der ligger også dårlige anmeldelser fra virksomheder, der har haft en uheldig oplevelse, og disse kunder har tydeligvis ikke været glade. Nogen af dem er berettigede, mens andre ikke er. - Fælles for dem er dog, at anmeldelsen ikke har været brugt som trussel som et led i at forsøge at presse os til at ophæve en faktura. Vi er ikke i en branche, hvor man kan acceptere at bukke under for den type trusler, uanset hvor ihærdige de er fremsat. - Vi hverken kan eller vil acceptere at blive truet med dårlige anmeldelser, fordi en kunde forsøger at løbe fra regningen. Det er efter vores klare opfattelse det, der sker i denne sag, og det er det, der er grundlaget for, at vi udtog stævningen. - Det mener jeg ikke er uberettiget set i lyset af hændelsesforløbet.

Sådan så en af anmeldelserne ud, som Jens Højgaard nu er stævnet for at have skrevet.

SENESTE: Sagen er nu afgjort - Jens Højgaard tabte sagen

Se også: Anklage: Trustpilot lader betalende firmaer skjule dårlig omtale

TIP OS: Kender du mere til sagen eller lignende forhold? Send os en mail eller sms/mms til 1224 (alm. takst)

- Firmaet siger jo, at de bare vil forhindre urimelig kritik på nettet? Og at sagen ikke alene handler om deres ry på Trustpilot?

- Den her sag handler naturligvis om Trustpilot. De lever af at have en flot karakter på siden.

- Men jeg er klar til at tage sagen hele vejen i retssystemet. Jeg føler mig så dårligt behandlet og vil ikke betale, siger Jens Højgaard, der nu er kommet i kontakt med en advokat.

- Du har forsøgt at få Trustpilot i tale - hvordan gik det?

- Trustpilot har et stort ansvar for, at firmaer kan lyve sig bedre, end de er. Men når man kontakter dem, er det som at slå i en blød dyne.

- De er søde og rare. De kan også godt se, at der er et problem – men ingen kan tage en beslutning. De opretter en sag, og så sker der ikke en skid mere.

- Hvilken interesse mener du, at Trustpilot har i at lade sådan et firma fortsætte?

- De tjener jo penge på det. Jeg er selv – som enkeltmandsvirksomhed – blevet tilbudt at betale 25.000 kroner om året for at være med. Det er absurd.

- Hvad betyder den her sag for Trustpilots troværdighed?

- Man kan ikke bruge Trustpilot til noget som helst. Det er så useriøst et medie.

TIP OS: Kender du mere til sagen eller lignende forhold? Send os en mail eller sms/mms til 1224 (alm. takst)

Trustpilot: Man må ikke true kunder til glade anmeldelser Det er i strid med reglerne hos Trustpilot, at HornskovVindberg siden august i år har tvunget sine kunder til alene at udtale sig positivt om firmaet: - Trustpilot tager stærkt afstand fra enhver form for begrænsning af ytringsfriheden, og det er i strid med vores retningslinjer, hvis man pålægger sine kunder at ytre sig i en bestemt retning. - I sidste ende kan det betyde, at vores brugere bliver vildledt, forklarer Mathilde Lykke Bülow, der er kommunikationschef i Trustpilot. - Vores retningslinjer skal sikre optimale rammer for, at brugere kan dele både positive og negative ytringer på Trustpilot, og vi har en række sanktionsmuligheder, som vi tager i brug, når vi ser eksempler på en adfærd, som ikke er i overensstemmelse med vores retningslinjer. Bliver ikke automatisk smidt ud

Jens Højgaard mener, at Trustpilot omgående skal smide HornskovVindberg ud af hjemmesiden. Men det kommer ikke til at ske:



- Når vi konstaterer, at virksomheder overtræder vores retningslinjer, er vores standardprocedure, at vi kontakter den pågældende virksomhed og beder dem om at ændre deres adfærd. - Hvis vi ikke ser en ændring, kan vi lægge vi en forbrugermeddelelse på deres profil på Trustpilot. Vi kan desuden indbringe sagen for relevante myndigheder, eksempelvis Forbrugerombudsmanden i Danmark. Onsdag formiddag havde HornskovVindberg endnu ikke hørt fra Trustpilot, selv om sagen blev anmeldt for en måned siden.

SENESTE: Sagen er nu afgjort - Jens Højgaard tabte sagen